פסק דין : רע"פ 922/19 - דוד עמרם נ' מדינת ישראל
דף הבית > פסקי דין > רע"פ 922/19 - דוד עמרם נ' מדינת ישראל
רע"פ 922/19
עו"ד א' גולדשטיין
פסקי דין המאוזכרים במסמך זה: בהמ"ש 5548-07-18, בעפ"ת 16960-10-18, בעפ"ת16960-10-18
1. לפניי בקשת רשות ערעור על פסק דינו של בית המשפט המחוזי בבאר שבע (השופט י' צלקובניק) בעפ"ת16960-10-18 מיום 19.12.18, בגדרו נדחה ערעורו של המבקש על החלטת בית משפט השלום לתעבורה באילת (סגן הנשיאה א' אופיר) בהמ"ש 5548-07-18 מיום 20.8.2018.
2. ביום18.8.2017 ניתנה למבקש הודעת קנס בסך של 750 ש"ח בגין נהיגה במהירות העולה על המהירות המותרת, לפי תקנה 54(א) לתקנות התעבורה, התשכ"א-1961.
3. כחודש לאחר מכן, הגיש המבקש בקשה למשטרת ישראל לביטול הקנס ולהמרתו באזהרה. ביום15.10.2017 הודיעה המשטרה למבקש כי בקשתו נדחתה, וביום 26.10.2017 נשלחה לו הודעת תשלום קנס עם ספח בקשה להישפט באמצעות דואר רשום. ביום 9.2.2018 שילם המבקש את הקנס שהושת עליו.
4. למעלה מחמישה חודשים לאחר תשלום הקנס,ביום 24.7.2018, הגיש המבקש בקשה להארכת המועד להישפט בגין הודעת הקנס שניתנה לו. בבקשה נטען כי המבקש סבר בטעות שהגשת בקשה לביטול הקנס למשטרה "'עוצרת את הזמן להגשת בקשה להישפט", כלשונו, ועל כן מוצדק להיעתר לבקשתו.
5. בקשה זו נדחתה בהחלטתבית משפט השלום לתעבורה באילת, תוך שנקבעכי "אין לקבל טענה לפיה חוסר הבנה את החוק יצר מצב של איחור בהגשת הבקשה להישפט", וכי לא נגרם למבקש עיוות דין המצדיק לקבל את בקשתו.
הצדדים במסמך זה: דוד עמרם, מדינת ישראל